Meddelelse fra den franske regering vedrørende Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter(1)

(2002/C 74/04)

(EØS-relevant tekst)

Meddelelse om ansøgning om eksklusiv tilladelse til efterforskning efter flydende eller gasformige kulbrinter, benævnt "Concorde-tilladelsen".

Ved ansøgning af 28. juli 2001, ændret den 10. oktober 2001, har selskabet RSM Production Corporation, hvis hovedsæde er beliggende i 5000 South Quebec Street, Suite 500, Denver, Colorado 80237 (USA), anmodet om eksklusiv tilladelse til i en periode på fem år at efterforske flydende eller gasformige kulbrinter, benævnt "Concorde-tilladelsen", for et areal på omkring 17000 km2, delvis beliggende i Guadeloupe-departementet.

Perimeteren for denne tilladelse udgøres af følgende punkter:

Toppunkt A= skæringspunktet mellem grænsen for den vestlige eksklusive økonomiske franske zone og grænsen mellem den franske og britiske kontinentalsokkel ved øen Montserrat.

Toppunkt B= skæringspunktet mellem den franske og den britiske kontinentalsokkel ved øen Montserrat og den franske og britiske kontinentalsokkel ved øen Antigua (skal fastlægges).

Toppunkt C= skæringspunktet mellem grænsen mellem den franske og britiske kontinentalsokkel og øen Antigua (skal fastlægges) og meridianen 62° 02' 11" V.

Toppunkt D= længdegrad: 61° 02' 11", breddegrad: 16° 35' 39".

Toppunkt E= længdegrad: 60° 29' 06", breddegrad: 16° 35' 39".

Toppunkt F= skæringspunktet mellem meridianen 60° 29' 06" V og grænsen mellem den franske og den dominicanske kontinentalsokkel.

Toppunkt G= skæringspunktet mellem grænsen mellem den franske og den dominicanske kontinentalsokkel på den ene side og den vestlige eksklusive økonomiske franske zone på den anden.

A-B= grænsen mellem Frankrig og Det Forenede Kongerige (øen Montserrat).

B-C= grænsen mellem Frankrig og Det Forenede Kongerige (øen Antigua) (skal fastlægges).

Længde- og breddekredsene forbinder hjørnerne C-F ved de ovennævnte geografiske koordinater, idet udgangspunktet er længdekredsen gennem Greenwich.

F-G= grænsen mellem Frankrig og Dominica.

G-A= grænsen for den vestlige eksklusive økonomiske franske zone.

Dette areal omfatter ikke øen Guadeloupe, Les Saintes-øerne samt øerne Marie-Galante, Petite-Terre og Désirade og disse øers kystfarvande op til 12 sømil fra kystlinjen.

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra offentliggørelsen af denne meddelelse efter den fremgangsmåde, der er angivet i "Meddelelse om opnåelse af udvindingsrettigheder for kulbrinter i Frankrig", der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved dekret 95-427 af 19. april 1995 om udvindingsrettigheder (Det Franske Statstidende (Journal officiel de la République française) af 22. april 1995).

Alle yderligere oplysninger kan fås ved henvendelse til: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, SD4, bureau de la législation minière), 61, boulevard Vincent-Auriol, Télédoc 133, F-75703 Paris Cedex 13, (tlf.: (33-1) 44 97 02 30, fax (33-1) 44 97 05 70).

(1) EFT L 164 af 30.6.1994, s. 3.